Järgnev saade on valminud tänu J.Meyeri teenistuspartnerite toele.
Nad on kurvad ja heitunud,
kuid kui nendega silmside lood ja naeratad,
siis nad näevad seda ja hakkavad samuti naeratama.
Lapsed jooksevad su juurde naerulsui.
Kõige selle kogemine haarab sind täiega.
LOOTUSE KÄSI
IGAPÄEVAELU RÕÕMUD
Sa ei saa kunagi inimestega hästi läbi,
kui sinus pole suurel hulgal alandlikkust.
Sest uhkus on esimene tülide ja pingete tekkepõhjus.
Uhkus.
Roomlastele 12:16
Kui paljud teist on oma loomu poolest üsna hästi painduvad või kohanevad?
Wau!
Kui paljud ei ole seda?
No kuulge! Te kas olete üks või teine.
Kui sa pole paindlik, võid seda rahu nimel õppida olema.
Jah, on asju, mille eest tuleb seista.
Ma tean täpselt, mille eest ma seisan.
Kuid samas on palju tühja-tähja, mis ausõa ei oma mingit tähtsust.
Mis vahet seal on, kuhu tööriistapoodi sõita?
Ja mis vahet seal on,
kui mõnda poodi sõit võtabki pisut kauem aega?
Elus on nii palju olulisemaid asju,
kui tülitseda mingi mõttetu ja mitte midagi muutva asja pärast.
Las ma öelda sulle midagi - las mees sõita, kuhu ta tahab!
Väike nipp - las mees sõita!
Ja mul täiesti ükskõik,
kui ta ära eksib ega ole samas nõus teed küsima.
Võta lihtsalt mõni raamat välja, pane klapid pähe
või tee mida iganes,
aga ära õpeta oma mehele, kuidas sõita.
Mike ütles just äsja, et see on võimas!
Püüan siin selle läbi osa abielusid päästa.
Roomlastele 12:16 "Olge omavahel üksmeelsed!
Ärge mõtelge kõrgilt, snoobilt, üleolevalt ega kõiketeadvalt,
vaid olge valmis kohanduma
inimeste ja asjadega,
täites alandlikult erinevaid ülesandeid.
Ärge ülehinnake end ega olge iseenese meelest targad."
Sa ei saa teistega läbi, kui sa pole kohanemisvõimeline
ja paindlik.
On asju, mis on minu jaoks üliolulised
ja mille eest ma olen ka valmis seisma.
Kuid samas on palju teisi asju, mis eeldavasti ei ole nii olulised
ja ei pea sündima just nii nagu mina seda tahaks.
Kas keegi siinolijaist üldse mõistab, millest ma täna räägin?
See sama võidmine jõuab ka ülemiste rõdudeni
ning läbi teleekraani te kodudesse.
Ma ei räägi vaid siin saalis olijaile, aga ka sulle seal teistpool ekraani.
Mulle nii meeldivad need kirjakohad! 1. Korintlastele 1:9-11
"Jumal on ustav ning usaldusväärne ja peab seetõttu kinni oma tõotustest,
mistõttu Temale saab loota.
Tema läbi olete te kutsutud osadusse tema Poja Jeesuse Kristuse,
meie Issandaga.
Kuid..."
Sa pead olema väga valvas kõigi "kuide ja "seetõttu" osas Piiblis
"Kui" on samuti üks kaalukas sõna.
"Kuid ma kutsun teid üles, vennad,
meie Issanda Jeesuse Kristuse nime pärast,
et te kõik oleksite täiuslikus üksmeeles
ja teie seas ei oleks mingit lahkmeelt ega lõhesid,
vaid et te oleksite ühte liidetud samas meeles ja samas nõus.
Kuid Kloe pere, mu vennad, on mulle teie kohta teatanud,
et teie seas on vaidlusi, kauplemist ja riidu."
Muide, Kloe on naise nimi ja tema kodus käis kogudus koos.
Lihtsalt ütlen.
"Mulle on teie kohta teatatud,
et teie seas on vaidlusi, kauplemist ja riidu."
Me näeme siin, kuidas Paulus tegeleb tülidega.
Ta on nende koguduste ülevaataja ja ütleb neile:
"Jumal on ustav ja tahab õnnistada teid,
kandes hoolt kõige eest, mis tarvis te elus.
Ta ei vea teid alt, sest Ta tõotused on kindlad, kuid...
Te peate lõpetama oma tülitsemise ja õppima omavahel läbi saama."
Ma kogen kuidagi õhutust öelda seda veelkord.
Jumal on ustav!
Ta on usaldusväärne ja usaldatav! Temale saab loota.
Tema tõotused on kindlad ja Ta tahab õnnistada teid, kuid...
Te peate omavahel läbi saama.
Peate oma solvumistest lahti saama.
Aamen?
Ma ei tea, kelle peale sa pahane oled,
kuid ütle sest' lahti ja jäta see sinnapaika.
Ära võta seda endaga koju kaasa.
Muidu pean aasta pärast samal teemal kõnelema,
aga ma ei taha seda enam teha.
Tahan siis juba rääkida millestki muust.
Armastus loobub oma õigusest omada oma õigust.
Tead mis?
Oma õiguse tagaajamine on ülehinnatud.
Tõsiselt kohe.
See pakub sulle vaid hetkeks rahulolu.
Jagan aegajalt ikka ühte lugu, mida nii elavalt mäletan.
Mina ja Dave olime kord ühes pildiraami- ja kunstipoes,
kus Dave'le meeldis väga üks pilt.
Räägime siis taas sisekujundusest.
Mulle aga ei meeldinud see kohe üldse.
Kuna meil on suur maja, oleksin ju võinud öelda:
"Muidugi osta ja paiguta siis kuhugi "oma maailma" otsa.
Kuhugi sinna oma koopasse vms."
Mina aga hakkasin vinguma: "Mulle ei meeldi see!"
ja nää, nää, nää, nää.
Vingusin seni, kuni sain oma tahtmise.
Kuid paljud siinolijaist naistest vinguvad seni,
kuni saavad oma tahtmise?
Kui paljud mehed aga jauravad seni, kuni saavad oma tahtmise?
Meil on vaid üks aus mees siin saalis.
Ole õnnistatud, härra!
Dave ütles lõpuks: "Las see jääda. Tee nii, kuidas heaks arvad."
Läksime poest välja ja ma tundsin ülimat rahulolu.
Kuid Püha Vaim ütles mulle:
"Sa arvad, et sa võitsid, aga tegelikult hoopis kaotasid."
"Sa polekski pidanud ostma seda pilti,
kuid su käitumine polnud mulle meelepärane."
Heakene küll.
Järgmisena räägime ahnusest.
Õpetussõnades 28:25 on öeldud: "Ablas hing õhutab riidu."
Ja seda mitmel põhjusel.
1. Ahned inimesed pole kunagi rahul sellega, mis neil on.
Õpetussõnades 1:19 on öeldud, et ahnus röövib oma omaniku hinge.
Ahnuse vaim röövib kogu su elu.
See on ikka kohutav, kui sa pole kunagi millegagi rahul.
Ja peamine põhjus, miks see nii on, on selles,
et inimesed pole rahul iseendiga.
Nad on kadedad ja põlglikud selle suhtes, mis teistel on,
samas, kui Jumal tahab, et oleksime rõõmsad selle üle,
kus parasjagu omadega oleme ja kuhu oleme teel.
Naudi oma elu sellisena nagu see hetkel on,
liikudes edasi oma teekonnal.
Kui kohutav, kui inimesed jõuavad elu lõpusirgele,
omades küll rohkelt asju,
kuid ilma, et nad oleks neist kunagi rõõmu tundnud.
Või sa pole kunagi tundnud rõõmu oma lastest,
või sa oled olnud 35. aastat abielus, kuid seda otsekui võõraga,
sest sa ei võtnud kunagi aega, et õppida tundma oma abikaasat.
Jaakobuse 4:1-2
Mainisin eelmine kord, et tahaksin millalgi sel aastal
panna kokku õpetusseeria oma 20. lemmiksalmi põhjal.
Võin kinnitada, et Jaakobuse 4:2 saab olema seal hulgas.
See on olnud täiega elumuutev mu jaoks.
Üks selline hetk, kus Jumal ilmutab sulle,
mis tegelikult su probleemi taga peitub.
Küsimus pole vaid ilusas piiblisalmis,
vaid milleski, mis tõesti puudutab su elu.
Kas on mõni piiblisalm,
mis on tõeliselt ja suurel moel mõjutanud su elu?
Jaakobuse 4:1-2 (laiendatud tõlkes):
"Mis viib tülideni, lahkmeeleni ja vimma pidamiseni
ning kust sünnivad konfliktid, riiud ja sõdimised teie keskel?
Kas nad mitte ei tõuse teie endi igatsustest ja ihadest,
mis möllavad teie lihalikus ihus?"
Ehk ta ütleb, et kõik te vahelised tülid
sünnivad tänu asjadele, mida te himustate,
aga mida te ei saa.
"Te olete kadedad ja himustate seda, mis teistel on,
kuid teie igatsus jääb rahuldamata, mispeale teist saavad kui tapjad.
Sest vihkamine on sama hea kui tapmine.
Te põlete kadedusest ja vihast
ega ole võimelised tundma tänu, rahulolu ega rõõmu,
mida tegelikult igatsete.
Nii te siis sõdite ja tülitsetegi ja teil pole, kuna te ei palu."
Ma ei oska isegi kirjeldada seda rahu, mis täitis mu hinge,
kui loobusin oma püüdlustest panna asju juhtuma oma elus.
Küll ma püüdsin muuta Dave'i ja oma lapsi.
Küll ma püüdsin kasvatada oma teenistust.
Kuid see tingis selle, et olin pidevalt pahane.
Kui aga oled pidevalt pahane,
elad selle ka end ümbritsevate inimeste peal välja.
Kui paljud teavad, et kodus on palju lihtsam omada rahu,
kui sa ise jääd rahulikuks?
Aamen?
Seega see väide: "Teil ei ole, sest te ei palu",
oli väga elumuutev mu jaoks.
Nii otsustasin küsida alati Jumalalt, kui ma midagi vajan
ja kui Ta tahab, et ma selle saaks, siis Ta ka annab selle mulle.
Ja kui ei taha, siis Ta ka ei anna seda mulle.
Sest mul pole vähimatki mõtet öelda, et usaldan Jumalat,
kui ma ei usu, et Ta annab mulle, mida ma vajan
ja hoiab tagasi kõik selle, mida ma ei vaja.
Kui palju on neid kordi,
kus meile ei meeldi keegi, kel' on midagi, mida ka me ise tahame
ja mida Jumal pole meile veel andnud.
Aamen?
Ma kaotasin hiljaaegu pisut kaalu,
kuna hakkasin trenni mõttes kõndimas käima.
Ma teen küll ka 3 x nädalas koos treeneriga jõutrenni,
kuid sellele kõndimise lisamine on mõjunud mulle väga, väga hästi.
Üks sõber ütles mulle hiljaaegu:
"Tead, mis? Olen su peale ikka täiega kade."
Ma tean, et ta armastab mind, kuid samas oli ta ka üdini aus.
Kuid tead, mis?
Pole mõtet kadestada teisi selle pärast, mis neil on,
kui sa pole valmis tegema seda sama, mida nad selle kõige saamiseks tegid.
Kui meile ei meeldi keegi seetõttu,
et ta nägi kõvasti vaeva ja saavutas ühe võidu oma elus,
näitab, kui ebaküpsed me oleme.
Jumala tõotused kehtivad kõigile, kes iganes on valmis...
Mitte vaid neile, kes vaid soovivad tulemusi,
vaid kes on ka valmis tegema midagi selleks, et saada neid tulemusi.
Oh aeg!
See üks tiib plaksutab oluliselt rohkem kui see teine tiib.
Ära kunagi tülitse asjade nimel, mis kuuluvad sellesse maailma.
Ära tülitse asjade nimel, mis kuuluvad sellesse maailma.
Ära tülitse selle nimel, et saada oma koguduse ülistusjuhiks.
Võib-olla oleks sul targem hoida hoopis suu kinni
ja loota, et saad üks päev taevas ülistust juhtida.
Ära tülitse selle nimel, et omistada mõni positsioon,
omada teatud mainet või mõjuvõimu.
Et ajada raha kokku, olla kuulus.
Et omada kõrget mainet.
Otsi pigem Jumalat,
lastes Tal täita oma südame salajased soovid ja igatsused.
Üks test, mille me kõik peame läbima,
on näha kedagi teist saamas seda, mida meiegi tahame.
Näha kedagi teist saamas seda, mida meiegi tahame
ja tunda veel rõõmu nende üle.
Jah, ma olen ka vahel inimeste peale kade olnud.
Nii et, kui keegi küsiks mu käest,
mida siis teha, kui kadedus peale tuleb,
ütleksin, et saa sellest üle ja palu,
et Jumal õnnistaks seda inimest veelgi enam.
Sest see on see, mis murrab kadeduse väe.
Ahnus tähendab himustamist, tugeva igatsuse omamist millegi järgi
või kadeduse tundmist.
Himu pole muide üldse mitte vaid seksiga seotud.
Me võime himustada mida iganes!
Usun, et himu tähendab seda,
et tahad midagi nii väga, et ei suuda olla õnnelik ilma selleta.
"Kui ma ei saa omaenda kodu, siis ma pole ka õnnelik."
"Kui ma ei saa lapsi või ei abiellu, siis ma pole õnnelik."
"Kui pean püsima abielus, siis ma ei saa olla õnnelik."
"Kui ma ei saa ametikõrgendust, ei saa ma ka olla õnnelik."
Ainus asi aga, mida tegelikult ütlema peaksime, on:
"Jumal, kui mul poleks Sind, ei saaks ma ka kuidagi olla õnnelik."
Efeslaste 5. ptk's on öeldud, et ahnus on väga tõsine probleem.
See on seal pandud samasse ritta abielurikkumise- ja kõige muuga.
Efeslastele 5:5 "Seda teadke kindlasti,
et ühelgi hoorajal ega kõlvatul ega ahnitsejal -
tähendab ebajumalateenreil -
ei ole pärandit Kristuse ja Jumala riigis."
Kui aus olla, siis me silmis on patte,
mille osas me mõtleme: "No neid küll teha ei tohi!",
samas, kui me arvame, et on ka nö "aktsepteeritud patte".
Kui ütleksid, et oled Saatana kummardaja,
hoiaksid inimesed sinust suure kaarega eemale.
Kui aga keegi on pisut ahne, suhtleks nad ikka edasi.
Piibel aga ütleb, et me ei peaks sõbrustama ahnetega.
Miks?
Sest teistes olev jääb ka sulle külge,
kui nendega piisavalt kaua aega veedad.
Ainus viis, kuidas võidelda kadeduse vastu,
mida me kõik aegajalt tunneme,
on see, et niipea, kui tunned pisutki rahulolematust,
mine ja ole lahke ning helde kellegi vastu.
Anna midagi ära!
Päriselt ka! Ma ise teen seda.
Anna midagi ära!
Kui ma olen kellegi peale kade, siis ma õnnistan teda.
Jagan teile siin olulisi saladusi.
Mul kulus terve elu, et seda õppida,
mistõttu teil on hetkel hea võimalus seda kõike tasuta saada.
Kui sulle ei meeldi keegi,
siis parim viis muuta oma südant on paluda õnnistust sellele inimesele
ja kui sul on võimalik, õnnista teda ise.
See on vaimulik sõjapidamine
ja just nii ahnuse vastu sõditaksegi.
Järgnevat aga peab lugema, sest see on lihtsalt imeline.
1. Korintlastele 5:9-11 laiendatud tõlkes:
"Ma kirjutasin teile ühes kirjas, et ärge suhelge lähedalt ja pidevalt
kõlvatute- ja ebapuhaste inimestega.
Seda ma ei ütle üldiselt selle maailma kõlvatute
või ahnete ja riisujate või ebajumalateenijate kohta,
sest muidu peaksite maailmast ära minema."
Piibel on ikka nii praktiline!
Nii tasakaalus.
"Aga nüüd ma kirjutan teile, et ärge suhelge sellisega,
keda nimetatakse kristlasest vennaks..."
Sul oleks parem suhelda paganast ahne inimesega,
kui kristlasega, kes käitub nagu pagan.
"Ärge suhelge sellisega, kes on kõlvatu või ahne
või ebajumalateenija või pilkaja või joodik või riisuja.
Niisugusega ärge koos söögegi!"
Wau!
Tore, et üks väike aplausgi selle peale kõlas.
Osad teist võiks muuta radikaalselt oma elu,
kui muudaksite seltskonda, kellega lävite.
Las ma prohveteerida pisut:
"Nõnda ütleb Issand - hangi omale uued sõbrad!"
Tõsiselt.
Eliisa tahtis saada Eelija topelt võidmise
ja isegi, et Eelija käskis end rahule jätta,
käis Eliisa muudkui peale ja ütles,
et ei jäta teda rahule ega jäta teda maha.
Ta ei jätnud Eelijat maha.
Ta teadis, kelle seltsis viibida.
Ta teadis, mida ta tahtis
ja teadis ka õiget inimest, kellelt seda saada,
mispeale ta tõesti ka sai oma topelt võidmise.
Veeda aega võitud inimestega, sest see võidmine kandub ka üle sulle
ja saab õnnistama su elu.
Veeda aega lahkete inimestega
ja vaata, kuidas nad ettekandjatele jootraha jätavad.
Vaata, kuidas nad käituvad.
Veeda aega inimestega, kes tõesti käivad armastuses
ja pane tähele, millest nad räägivad või ei räägi
ning järgi siis nende eeskuju.
Tüli ja vaen on väga ohtlik.
See kätkeb endas viha, erimeelsusi ja varjatud vaenu.
Me eludes on sageli varjatud viha.
Kõik küll naeratavad, kuid tegelikult ei saa üldse läbi.
Piibel kutsub meid üksmeelele,
sest seal, kus valitseb üksmeel, seal on ka õnnistus ja võidmine.
Tahan julgustada sind hoidma tülid ja vaen oma elust eemal
ning elama üksmeeles.
Pakun sulle raamatut: "21 viisi leidmaks rahu ja rõõmu".
Leiad sealt 21 seast kindlasti paargi, mis on sulle abiks.
Lisaks sellele saadame sulle DVD "Ühtsuses peituv vägi"
Piibel ütleb, et Jumala teenrid ei tohi olla tüliallikaks.
Peame elama rahus.
Jää meiega, sest jagan hetke pärast sinuga veel midagi.
Solvumised
Tunnete möllud
Tülitsemine
Kõik need võivad röövida sult' elu, mida Jumal tahab, et omaksid.
Kuid sa ei pea laskma neil võimutseda enda üle.
Avasta rahu, mis ületab kogu mõistuse,
kui tellid Joyce'i raamatu "21 viisi leidmaks rahu ja õnne".
Ole vaba nautima rahu Jumala-, teiste- ja iseendaga.
Lisaks raamatule saadame sulle ka DVD "Ühtsuses peituv jõud",
mis aitab sul elada rahus, eesmärgiga ja inimestega enda ümber.
Tellimisinfo on nähtav ekraanil
Meil on väga võimas eestpalveteenistus
ja meile meeldib palvetada oma partnerite vajaduste pärast
nagu ka kuulda, kuidas Jumal on neile vastanud.
Vicky kirjutas meile,
kui oluline see on ta jaoks olla me teenistuse partner.
"Hakkasin 1999. aastal te teenistuse igakuiseks partneriks
ja lõpetasin 2008. aastal.
Arvasin, et ei vaja te teenistust enam ja minuga on kõik hästi.
Kuid 2016. a algul sain teada, et mul on rinnavähk
ja ma ei tahtnud sellega üksi võidelda.
Palusin te teenistuselt eestpalvet ja sain vastu julgustava kirja.
Olin sellest nii liigutatud, et otsustasin taas te partneriks hakata.
Vaid mõni päev peale seda sain kaks ootamatut sissetulekut
ja kogesin soosingut aladel, kus seda kõige enam vajasin.
Olen pea igapäevaselt olnud andidega üle külvatud
peale seda, kui taas te partneriks hakkasin.
Tahtsin lihtsalt jagada seda lugu Jumala väest."
Usun siiralt, et kui me anname,
antakse ka meile hea, rikkalik, täis tuubitud ja ülevoolav osa.
Täna palun sul saada me regulaarseks
ja ustavaks partneriks, kes toetab meid rahaliselt.
Aita meil aidata sind ja paljusid teisi üle maailma.
Küsimus pole vaid neis telesaadetes, aga ka vaeste toitmises,
tänavainimeste aitamises, harimata laste harimises
ja lastekodude rajamises.
Me vajame su abi.
Nagu kuulsid,
on Vicky sellest partnerlusest palju kasu saanud.
Võta meiega ühendust me kodulehe kaudu.
Me ei oota sinult mingit kindlaks määratud summat,
vaid et annaksid oma parima, mis su võimuses.
Püüame oma saadete kaudu anda oma parima sinu heaks,
et võiksid elada võidukat elu.
Usun, et kui me kõik anname oma parima,
saab see olema üks võimas partnerlus Jumalariigi heaks.
Tänud, et kaalud seda võimalust ja saad rõõmuga me partneriks.
Aitäh sulle ja ilusat päeva!
OTSID HÄID UUDISEID?
ENAM EI PEA OTSIMA!
Telli endale Joyce'i kodulehelt tasuta ajakiri "Igapäevaelu rõõmud".
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus Jagades Kristust - armastades inimesi
Nähtud saade valmis tänu J.Meyeri teenistuspartnerite toele.